CELEX: 22021D2323
Language: lt
Date: 1640044800000
Title: Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimu įsteigtos Partnerystės tarybos sprendimas Nr. 2/2021 2021 m. gruodžio 21 d. dėl tarpinio laikotarpio, kuriuo Jungtinė Karalystė gali laikinai nukrypti nuo pareigos ištrinti keleivio duomenų įrašo duomenis keleiviams išvykus iš Jungtinės Karalystės, pratęsimo [2021/2323]

2021 12 29   
               
               
                  LT
               
               
                  Europos Sąjungos oficialusis leidinys
               
               
                  L 467/6
               
            
         EUROPOS SĄJUNGOS BEI EUROPOS ATOMINĖS ENERGIJOS BENDRIJOS IR JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS PREKYBOS IR BENDRADARBIAVIMO SUSITARIMU ĮSTEIGTOS PARTNERYSTĖS TARYBOS SPRENDIMAS Nr. 2/2021
         2021 m. gruodžio 21 d.
         dėl tarpinio laikotarpio, kuriuo Jungtinė Karalystė gali laikinai nukrypti nuo pareigos ištrinti keleivio duomenų įrašo duomenis keleiviams išvykus iš Jungtinės Karalystės, pratęsimo [2021/2323]
         PARTNERYSTĖS TARYBA,
         atsižvelgdama į Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimą (toliau – Prekybos ir bendradarbiavimo susitarimas), ypač į jo 552 straipsnį,
         kadangi:
         
                     (1)
                  
                  
                     552 straipsnio 4 dalyje nustatyta, kad Jungtinė Karalystė ištrina keleivio duomenų įrašo (toliau – PNR) duomenis jiems išvykus iš Jungtinės Karalystės, išskyrus atvejus, kai atlikus rizikos vertinimą paaiškėja, kad tokius PNR duomenis reikia saugoti;
                  
               
                     (2)
                  
                  
                     552 straipsnio 11 dalyje numatyta, kad Jungtinė Karalystė gali laikinai nukrypti nuo to straipsnio 4 dalies tarpiniu laikotarpiu, kol Jungtinė Karalystė kuo greičiau įgyvendins techninius patikslinimus (toliau – tarpinis laikotarpis). Tarpiniu laikotarpiu Jungtinės Karalystės kompetentinga institucija neleidžia naudoti PNR duomenų, kurie turi būti ištrinti tiems PNR duomenims taikant papildomas apsaugos priemones, išvardytas 522 straipsnio 11 dalies a–d punktuose;
                  
               
                     (3)
                  
                  
                     pagal 552 straipsnio 10 dalį ši nukrypti leidžianti nuostata taikoma dėl ypatingų aplinkybių, dėl kurių Jungtinė Karalystė negali atlikti techninių patikslinimų, būtinų PNR duomenų tvarkymo sistemoms, kurias Jungtinė Karalystė naudojo tuo metu, kai jai buvo taikoma Sąjungos teisė, pertvarkyti į sistemas, kurios leistų ištrinti PNR duomenis pagal 552 straipsnio 4 dalį (toliau – ypatingos aplinkybės);
                  
               
                     (4)
                  
                  
                     552 straipsnio 13 dalyje nustatyta, kad jei ypatingos aplinkybės išlieka, Partnerystės taryba pratęsia tarpinį laikotarpį vienais metais;
                  
               
                     (5)
                  
                  
                     Jungtinė Karalystė Specialiajam teisėsaugos ir teisminio bendradarbiavimo komitetui pagal 552 straipsnio 12 dalies b punktą pateikė vertinimą, ar ypatingos aplinkybės išlieka, kartu su pastangų, dedamų siekiant Jungtinės Karalystės PNR duomenų tvarkymo sistemas pertvarkyti į sistemas, kurios leistų ištrinti PNR duomenis pagal 552 straipsnio 4 dalį, aprašymu ir pagal 552 straipsnio 12 dalies a punktą – 552 straipsnio 7 dalyje nurodytos nepriklausomos administracinės įstaigos ataskaitą ir 525 straipsnio 3 dalyje nurodytos Jungtinės Karalystės priežiūros institucijos nuomonę dėl to, ar veiksmingai taikomos 552 straipsnio 11 dalyje numatytos apsaugos priemonės, kartu pateikdama 2021 m. lapkričio 30 d. gautą Jungtinės Karalystės priežiūros institucijos ataskaitą;
                  
               
                     (6)
                  
                  
                     2021 m. spalio 19 d. Specialusis teisėsaugos ir teisminio bendradarbiavimo komitetas pagal 552 straipsnio 13 dalį apsvarstė vertinimą ir ataskaitą;
                  
               
                     (7)
                  
                  
                     šalys daro išvadą, kad ypatingos aplinkybės išlieka,
                  
               PRIĖMĖ ŠĮ SPRENDIMĄ:
         
            1 straipsnis
            Tarpinis laikotarpis, kuriuo Jungtinė Karalystė gali nukrypti nuo Prekybos ir bendradarbiavimo susitarimo 552 straipsnio 4 dalyje nustatyto įpareigojimo, pratęsiamas iki 2022 m. gruodžio 31 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje ir Londone 2021 m. gruodžio 21 d.
            
               
                  Partnerystės tarybos vardu
               
               
                  Bendrapirmininkiai
               
               Maroš ŠEFČOVIČ
               Elizabeth TRUSS